## 10. évfolyam

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. A szöveg fogalma, típusai; a szövegkohézió, a szövegkompozíció; szövegfajták; szövegértés, szövegalkotás | 16 |
| 2. Stilisztika – stílusrétegek, stílushatás, stíluseszközök, szóképek, alakzatok | 16 |
| 3. Év végi összefoglalás | 4 |
| *Összes óraszám:* | *36* |

*1. A szöveg fogalma, típusai; a szövegkohézió, a szövegkompozíció; szövegfajták; szövegértés, szövegalkotás*

Óraszám: 16 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* látja szöveg struktúráját, alkotó elemek egymásra épülését
* kiemeli a szövegből a kulcsszavakat, felismeri a szöveg kohéziós összetevőit
* alkalmazza a saját szövegalkotásásában a legfontosabb szövegszerkesztési elveket

A témakör tanulása eredményeként a tanuló:

* képes a szöveget magasabb megértési szinten feldolgozni
* különböző szövegformákat hoz létre tudatos szerkesztettséggel
* felismeri a különböző tipográfiai alakzatokat, és maga is képes létrehozni újakat

Fejlesztési feladatok és ismeretek

* A szövegről való tudás és gyakorlati alkalmazásának fejlesztése
* A szövegszervező erők megismertetése és alkalmazása a gyakorlatban
* A szövegelemző képességek fejlesztése
* A szöveg fogalma, jellemzői
* A szöveg főbb megjelenési formái, típusai, műfajai, korának és összetettségének jellemzői
* A szöveg szerkezete: a szöveg és a mondat viszonya, szövegegységek
* A szövegértelem összetevői: pragmatikai, jelentésbeli és nyelvtani szintje
* Szövegköziség, az internetes szövegek jellemzői
* Szövegek összefüggése, értelemhálózata; intertextualitás
* A szóbeli és az írásbeli szövegértés és szövegalkotás fejlesztése
* A helyesírási készség fejlesztése
* Helyesírási szótárak használatának tudatosítása
* A szövegolvasási típusok és szövegértési stratégiák
* Szövegtípusok: digitális és hagyományos, folyamatos és nem folyamatos
* Összefüggő szóbeli szöveg: felelet, kiselőadás, hozzászólás, felszólalás
* A magánélet színtereinek szövegtípusai: levél, köszöntő stb.
* Az esszé

Fogalmak: szöveg, szövegösszefüggés, beszédhelyzet; szövegmondat, bekezdés, tömb, szakasz; szövegkohézió (témahálózat, téma-réma, szövegtopik, szövegfókusz, kulcsszó, cím); szövegpragmatika (szövegvilág, nézőpont, fogalmi séma, tudáskeret, forgatókönyv); nyelvtani (szintaktikai) tényező (kötőszó, névmás, névelő, határozószó, előre- és visszautalás, deixis, egyeztetés); intertextualitás, összefüggő szóbeli szövegek: előadás, megbeszélés, vita; a magánélet színtereinek szövegtípusai: levél, köszöntő stb.; esszé

Javasolt tevékenységek

* Saját érdeklődési köréből vett digitális szövegek feldolgozása, elemzése, méltatása
* Nyomtatott sajtótermékek bevonása az elemzési folyamatba
* Otthoni nyomtatott szövegek feltárása, megismerése
* Saját érdeklődési területen önálló szövegalkotás a meghatározott szerkezettel
* Ugyanezen szöveg különböző tipográfiai formázása megfelelő célrendszerrel

*2. Stilisztika – stílusrétegek, stílushatás, stíluseszközök, szóképek, alakzatok*

Óraszám: 16 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes legyen tudatos stílushasználatra
* tisztában legyen a stílushibák fajtáival, következményeivel a társadalmi érintkezésben
* tudatosuljon benne a társadalmi elvárások betartása a nyelvhasználat stilisztikájában

A témakör tanulása eredményeként a tanuló:

* felismeri a társadalmi elvárásokat és értelmezi megnyilatkozásaink stílusát
* értelmezi a korstílusokat, stílusirányzatokat
* az íráskép stilisztikai hatásait felismeri
* egyéni szóalkotások stilisztikai hatása érthető számára
* értelmezi az összetett képrendszereket, képi hálózatokat, jelképrendszereket

Fejlesztési feladatok és ismeretek

* A stílus szerepének tudatosítása
* A stiláris különbségek felfedeztetése
* Az alakzatok és a szóképek hatásának, szerepének vizsgálata szövegelemzéskor
* A stílus, a stilisztika, a stílustípusok
* A stílusérték
* A stílushatás
* Stílusgyakorlatok
* A hangalak és jelentés viszonyának felismertetése
* Értelmezési gyakorlatok különböző beszédhelyzetekben
* A mondat- és szövegjelentést meghatározó tényezők felismertetése, tudatosítása
* A magyar szórend megváltozása és az üzenet jelentésváltozása közötti összefüggés tudatosítása
* A mindennapi kommunikáció gyakori metaforikus kifejezéseinek és használati körének megfigyelése
* se, értelmezése
* Szótárhasználat fejlesztése
* A jel és a nyelvi jel fogalma, összetevői
* A jel és a jelentés összefüggése, jelentéselemek
* A hangalak és a jelentés viszonya, jelentésmező
* Motivált és motiválatlan jelentés
* A metaforikus kifejezések szerkezete, jellemző típusai, használatuk
* A mondat- és szövegjelentés

Fogalmak: stílus, stilisztika, stílustípus (bizalmas, közömbös, választékos stb.); stílusérték (alkalmi és állandó); stílusréteg (társalgási, tudományos, publicisztikai, hivatalos, szónoki, irodalmi); stílushatás; néhány gyakoribb szókép és alakzat köznyelvi és irodalmi példákban, jelentésszerkezet, jelentéselem, jelentésmező, jelhasználati szabály; denotatív, konnotatív jelentés; metaforikus jelentés; motivált és motiválatlan szó, hangutánzó, hangulatfestő szó; egyjelentésű, többjelentésű szó, azonos alakú szó, rokon értelmű szó, hasonló alakú szópár, ellentétes jelentés

Javasolt tevékenységek

* Hétköznapi életből különböző viselkedési minták, nyelvhasználati formák kiemelése, stilisztikai értékelése
* Stílusparódia létrehozása, ismert személyek karikatúrája
* Szépirodalmi szövegek stilisztikai azonosítása, kategorizálása

*3. Év végi összefoglalás*

Óraszám: 4 óra

Fejlesztési feladatok és ismeretek

* A rendszerező képesség fejlesztése
* Az önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása
* A tanult nyelvészeti, kommunikációs, szövegértési és szövegalkotási ismeretek rendszerezése

Javasolt tevékenységek

* Az eddig tanult fogalmak rendszerező ismétlése